**VILNIAUS JONO PAULIAUS II PROGIMNAZIJOS**

**2023 METŲ STRATEGINIŲ TIKSLŲ PASIEKIMŲ ANALIZĖ**

|  |  |  |
| --- | --- | --- |
| **1. tikslas. Gerinti mokinių ugdymo(si) kokybę, užtikrinti galimybę kiekvienam mokiniui stebėti savo pasiekimus, patirti mokymosi sėkmę ir nuolat siekti pažangos.** | | |
| **Uždaviniai** | **Planuotas pasiekimas** | **Pasiektas rezultatas** |
| 1.Tobulinti ugdymo(si) veiklos formas. | - pagerės ugdomosios veiklos priežiūra iki 15 stebėtų pamokų per metus, pagal poreikį skaičius gali didėti;  - 60% mokinių ir 100% mokytojų kūrybiškai ir noriai dalyvaus progimnazijos gyvenime;  - vykdomi renginiai, 1-2 atviras veiklas progimnazijos ir miesto bendruomenei, padidins 30% galimybę įvairinti ugdymą;  - kasmet bus tobulinama ir koreguojama mokinių individualios pažangos stebėjimo sistema;  - nuolat bus reguliuojamas mokinių mokymosi krūvis;  -30% pagerės mokinių standartizuotų testų rezultatai;  - nuolat vyks gabių ir mokymosi sunkumų turinčių mokinių konsultavimas;  - pradinio ugdymo metodinėje grupėje bus sukauptas 1 pavyzdinių pamokų segtuvas *,,Gerų idėjų bankas“;*  - vyks 1 kartą per metus dalykų metodinės savaitės, skatinančios tarpdalykinę integraciją, gerosios patirties sklaidą;  -apie 30% mokytojų dalyvaus mokymuose tobulindami įvairias kompetencijas. | Pamokų stebėjimo ir vertinimo tvarkos aprašo įgyvendinimui vyko nuolatinė progimnazijos ugdymo proceso būklės kaitos analizė, vertinimas ir grįžtamojo ryšio teikimas. Buvo inicijuojami pokyčiai ugdymo kokybei gerinti bei progimnazijos tikslų ir uždavinių įgyvendinimui. Direktorės pavaduotojos stebėjo 73 pamokas, kurios buvo individualiai su mokytojais aptartos. Stebėtas veiklų pamokoje struktūravimas, racionalus laiko planavimas, mokomosios medžiagos individualizavimas/diferencijavimas/kompetencijų ugdymas. Pažymėtina, kad iš stebėtų pamokų net 56% vyko pagal mokymosi paradigmą, 45% bandyta dirbti šiuolaikiškai ir 18% buvo šiuolaikiškos.  Tobulinant lyderystės įgūdžius, kurie nuolat skatinami mūsų mokykloje (naujos idėjos, kūrybiškumas, mokymasis iš kitų), mokytojai aktyviai dalyvavo progimnazijos veikloje, daugiau negu 30% dalyvavo Veiklos ir UP planų rengime, UTA darbo grupėje, progimnazijos Veiklos įsivertinimo darbo grupėje, o 68% įsitraukė į progimnazijos veiklos įgyvendinimo grupes. Toks kolegialus bendradarbiavimas sudarė labai geras sąlygas kiekvieno vaiko asmeninei ūgčiai, mokymosi kokybei ir rezultatams augti (NMPP, olimpiadų ir konkursų rezultatai, metiniai įvertinimai).  Visiems mokiniams sudarytos galimybės atskleisti savo stipriąsias puses – bendrauti, bendradarbiauti, tobulėti ir įgyti pasitikėjimo. Kiekvienas progimnazijos vaikas pagal savo gebėjimus dalyvauja klasės, progimnazijos arba miesto, šalies bei tarptautinio lygio įvairiuose konkursuose, olimpiadose ir 23 – bus sudarytos galimybės bendrauti, bendradarbiauti ir tobulėti. sporto varžybose. Šiose veiklose dalyvauja 100% mokinių. 2023 m. 382 mokiniai dalyvavo įvairiuose konkursuose, olimpiadose, viktorinose, varžybose ir laimėjo 76 prizines vietas.  Miesto mastu 2023 m. kovo 22 d. progimnazijoje buvo organizuota 3-4 klasių mokinių lenkų (gimtosios) kalbos olimpiada. Dalyvavo lenkų mokomąja kalba besimokantys Vilniaus mokyklų mokiniai.  Vilniaus miesto 700 metų jubiliejaus proga organizuotas tarptautinis bendras muzikinis renginys-vaidinimas „Tik meilė“ kartu su žinomu Lenkijos dirigentu Hubertu Kovalskiu ir jo vadovaujamu orkestru iš Lenkijos „MŁODZI – POLSCY”. Renginys vyko Lenkų kultūros namuose Vilniaus miesto gyventojams 2023-10-28 d.  Progimnazijos mokiniai V tarptautiniame internacionaliniame folkloriniame festivalyje ,,Ethno Fest Budapeszt“ reprezentavo Lietuvą, 2023-11-1/5 d.  Progimnazijos mokiniai kartu su ansambliu iš Lenkijos „Łukowiacy“ Naujosios Vilnios kultūros centre dalyvavo Tarptautiniame festivalyje, skirtame Lenkų kultūros dienai paminėti, paruoštas bendras muzikinis pasirodymas, 2023-09-09 d.  Progimnazijos mokiniai kartu su ansambliu iš Lenkijos „Włodawiacy“ paruošė pasirodymą Vilniaus Joninių šventės ,,Paparčio žiedas“ dalyviams, 23-06-24 d.  Progimnazijos mokinių dalyvavimas choreografų iš Ukrainos ir Lenkijos surengtoje šokių treniruočių stovykloje Giby mieste (Lenkija), 2023-06-16/18 d.  Renginyje, skirtame mokyklos veiklos 30-mečiui paminėti dalyvavo Vilniaus m. savivaldybės atstovai, socialiniai partneriai, VPPT atstovai, kitų mokyklų atstovai ir svečiai.  Metu eigoje buvo koreguojama mokinių individualios pažangos stebėjimo sistema, teminiai planai ir mokymosi krūvis. 2022-2023 m. m. visi progimnazijos mokiniai buvo pažangūs ir perkelti į aukštesnę klasę, o palyginus I ir II pusmečio 5-8 klasių mokinių mokymosi pasiekimų vidurkius padidėjo (pusmečių suvestinės). 2022-2023 m. m. 1-4 klasėse pažangumas (pat./pagr./aukšt. lygis) išliko - 100%. 1-4 klasių mokinių pasiekimai: aukštesnysis lygis – 25%, pagrindinis - 58% (+3,07 %); patenkinamas – 17,77% (+0,77%). 5-8 klasių pažangumas ir kokybė: pažangumas – 100% (+ 0,14%), kokybė – 75,81% (+5,46%). 5-8 klasių mokinių pasiekimai: aukštesnysis lygis – 17,06% (+1,35%); 8 mokiniai mokosi vien dešimtukais (praeitais metais buvo 6 mokiniai); pagrindinis – 56,28% (- 2%); patenkinamas lygis – 26,48% (+ 3,24%), nepatenkinamas lygis – nėra. 5-8 klasių klasės vidurkis – 8,40% (pagerėjo 0,83%). Rezultatai aptarti individualiai su mokiniais, jų tėvais, metodinėse dalykų grupėse ir VGK posėdyje.  100% dalyvaujančiųjų NMPP mokinių pasiekė patenkinamą, pagrindinį ir aukštesnįjį lygius. 4 klasių rezultato vidurkis: matematika – 64,7% (-1,6%); skaitymas – 63,6% (+15%).  Apibendrintas 8 klasių matematikos NMPP mokinių rezultato procentais vidurkis: matematika – 53,6% (+8,6%), lietuvių kalba ir literatūra – 69,1% (+8%), gimtoji kalba (lenkų) (skaitymas) – 86,1%.  Vyko gabių ir mokymosi sunkumų turinčių mokinių konsultavimas pagal atskirą tvarkaraštį.  Metodinėse grupėse mokytojai pasidalino kūrybiškumo iniciatyvomis, gerąja patirtimi, sėkmingų veiklų pavyzdžiais bei ugdymo metodais. Pavyzdinės pamokos bei kitų sėkmingų veiklų pavyzdžiai nuolat kaupiami progimnazijos tinklapyje, skiltyje „Gerų idėjų bankas“.  Vyko kryptingas vadovų ir pedagogų kvalifikacijos kėlimas – patobulintos skaitmeninės kompetencijos, socialinis ir emocinis ugdymas, pagilintos žinios apie įtraukųjį ugdymą, klasės vadovo veiklą, mokinių vertinimą ir kt.  Visiems mokytojams buvo organizuoti seminarai „Pamokos, orientuotos į kompetencijų ugdymą, uždaviniai. Susitarimas dėl sėkmės ir vertinimo kriterijų“, ,,Smurto ir priekabiavimo darbe prevencija“.  100% progimnazijos mokytojų ir pagalbos specialistų dalyvavo kvalifikacijos kėlimo seminaruose UTA aktualijomis.  Bendrai 2022-2023 m. m. dalyvauta 234 kvalifikacijos tobulinimo kursuose ir seminaruose (Mokytojų tarybos veiklos plano ataskaita).  Viena mokinio padėjėja studijuoja pradinio ugdymo specialybę, priešmokyklinio ugdymo pedagogė - logopediją, lietuvių kalbos mokytoja technologijų specialybę, o informacinių technologijų mokytoja sėkmingai baigė specialiosios pedagogikos studijas. Kūno kultūros mokytoja, propaguojanti sporto naudą sveikatai, yra televizijos TVP Wilno sporto laidos vedančioji trenerė. |
| 2.Skatinti mokinius įgyti bazinius įgūdžius, formuojančius mokymosi visą gyvenimą įpročius. | - visiems 100% mokiniams bus sudaryta galimybė daugiau tyrinėti, praktiškai veikti, ugdyti kritišką mąstymą pritaikant įvairių sričių žinias ir gebėjimus;  - netradicinių ugdymo dienų skaičius pagal Ugdymo planą sieks 10 dienų per mokslo metus;  - novatoriškų idėjų plėtojimas projektinėje veikloje atskleis daugiau nei 50% mokinių kūrybiškumą ir padės įprasminti veiklas;  - nuolatinis mokinių įsivertinimas (pažangos stebėjimo lapai ir aplankai), kaip pagalbos taikymas, skatins dauguma mokinių tikslingai išsikelti sau mokymosi tikslus ir tapti savarankiškesniais;  - vyks kryptingas nuolatinis mokytojų bendradarbiavimas su VGK;  - kultūros paso lėšų panaudojimas pažintinei veiklai 60 pamokų per mokslo metus padės mokiniams  efektyviau ugdytis dalykines ir bendrąsias kompetencijas. | Kadangi nėra dviejų tuo pačiu būdu mąstančių, pasižyminčių tuo pačiu mokymosi stiliumi, gebėjimais ir interesais mokinių, taikomas individualizavimas, pasiūlomi mokymosi pastoliai (modeliai, įrankiai, priemonės, medžiaga), o skatinant mokinių individualumą ir saviraišką kuriama bebarjerė mokymosi aplinka ir veiklų įvairovė, kuri padeda mokiniams mokytis kuriant. Per pamokas sudaromos galimybės kiekvienam įsitraukti į mokymąsi su skirtingais motyvais ir asmeniniais interesais. Mokymosi aplinka pasižymi funkcionalumu, patogumu, prieinamumu įvairių poreikių mokiniams. Ugdymo(si) procesas dažnai vyksta koridoriuose, bibliotekoje, mokyklos kieme ir kitose vidinėse bei išorinėse mokyklos erdvėse. Patalpos spalvingos, stimuliuojančios mąstymą, kūrybiškumą bei mokymąsi. Mokiniai dalyvauja kurdami aplinką, kurioje jiem  Netradicinių ugdymo dienų panaudojimas vyko pagal Ugdymo planą. Kiekviena klasė kas mėnesį dalyvavo netradicinėje ugdymo veikloje, o 87% mokytojų dalykininkų vedė pamokas kitose progimnazijos edukacinėse aplinkose. Bibliotekoje kiekvieną mėnesį buvo organizuojamos įvairios pamokos, veiklos, edukacijos. Bibliotekoje vyko netradicinės užklasinio skaitymo pamokos, vaikai ruošė perskaitytų kūrinių dėžutes, kurias galima buvo pamatyti „Perskaitytų knygų dėžučių“ parodoje. Mokiniai kūrė lankstinukus (lapbook'us) apie perskaitytas knygas.  Progimnazijoje buvo vykdoma pažintinė, kultūrinė veikla, kuri siejama su progimnazijos ugdymo tikslais ir mokinių mokymo(si) poreikiais. Ši veikla organizuota nuosekliai per visus mokslo metus, įvairiose mokymosi aplinkose, muziejuose, atviros prieigos centruose, virtualiose mokymosi aplinkose, tėvų darbovietėse (28 edukaciniai užsiėmimai ir 30 edukacinių veiklų).  Prisijungdami prie IV tarptautinės akcijos, organizuotos Gožuvo mieste, dalyvavome veikloje „Pertrauka skirta skaitymui“, kurią inicijavo mūsų progimnazijos bibliotekininkės ir lenkų kalbos mokytojai. Pertraukų metu skaitė visi 1-8 kl. mokiniai, PUG vaikams skaitė grupės vadovės.  Kiekvienas 1-8 klasės mokinys buvo skatinamas prisiimti atsakomybę už savo mokymąsi ir siekti individualios pažangos augimo. 5-8 klasių mokiniai pildė individualios pažangos planą (taikoma nuo 2020 m.), fiksavo laukiamą pasiekimų rezultatą ir pasiekimų dinamiką įvardydami sunkumus. Reflektuodami individualią mokymosi patirtį, mokiniai padėjo mokytojams laiku įvertinti jų mokymosi tinkamumą, kuris pagal poreikį buvo koreguotas. Kartu su klasės auklėtojais kiekvieną mėnesį mokiniai įsivertino savo pažangą ir planavo tolesnius mokymosi žingsnius bei sėkmės rodiklius. 100% pradinių klasių mokinių taip pat pildė individualios pažangos lapus ,,šviesoforo“ principu ir kaupė savo darbų individualios pažangos segtuvus. Stebima pažanga ir įsivertinimas taikytas „Eduten Playground“ platformoje, ją pradėjo naudoti daugiau matematikos mokytojų, koordinuojant mokytojai L. Kurdeko. Sistemingas mokymasis ir įsivertinimas kitų dalykų pamokose taikytas platformose: Wordwall, Genially, Padlet, Kahoot ir kt.  Mokytojai nuolat bendradarbiavo su VGK, progimnazijoje susitarta dėl pagalbos teikimo būdų ir formų, rengiami individualūs pagalbos planai mokymosi sunkumų turintiems mokiniams (sudaryti 8 pagalbos planai). Kiekvienam mokiniui, kuris ugdomas pagal pritaikytą arba individualizuotą programą, buvo sudaryti individualaus ugdymo pagalbos planai. Specialiosios klasės mokiniams buvo taikoma individuali įtrauktis, kai mokinys dalį pamokų ugdomas bendrojo ugdymo klasėje. Pagalbos poreikis, ugdymo metodai ir būdai buvo derinami su mokytojais ir mokinių tėvais/globėjais  KP lėšos panaudotos mokinių edukacijoms 100%. |
| 3.Siekti visapusiško mokinių tobulėjimo protinio, emocinio intelekto bei sveikatingumo ugdymo srityse. | - 70% padidės vaikų motyvacija sistemingai sportuoti ir aktyviai judėti;  - sveikos gyvensenos propagavimas leis pagerinti daugiau nei 60% mokinių savijautą ir sveikatą;  - 20% sustiprės saugi emocinė progimnazijos aplinka ir pagarbūs mokinių tarpusavio santykiai;  - 30% sustiprės mokinių socialinio emocinio intelekto ugdymas;  - dalyvavimas miesto, respublikos bei tarptautiniuose konkursuose ir olimpiadose atskleis daugiau nei 50% mokinių gabumus;  - mokinių kūrybinių darbų ekspozicijų progimnazijoje rengimas iki 7-8 per metus, miesto mastu pagal numatytą metinį veiklos planą, padės vaikams užsiimti mėgstamomis veiklomis;  - progimnazijoje organizuojamos šventės ir renginiai 3-4 per metus padės mokiniams patirti sėkmę ir džiaugsmą;  - mokiniams iš socialinės rizikos šeimų, atvykusiems iš užsienio bei specialiųjų ugdymosi poreikių mokiniams bus nuolat užtikrintas rezultatyvus ugdymo(si) procesas;  - prevencinės paskaitos tėvams 1-2 per metus ugdys pozityvios tėvystės įgūdžius;  - prevencinių programų vykdymas iki 5 per metus padės mokiniams geriau ir saugiau jaustis visuomenėje;  - mokinių tėvų inicijuotos ir organizuotos veiklos 4-5 per metus pagerins bendradarbiavimą su tėvais.` | Mokytojai ir visuomenės sveikatos specialistė, propaguodami sveikos gyvensenos idėjas, skaitė paskaitas ir vedė užsiėmimus, kuriuose dalyvavo 96% mokinių: vyko 11 teminių pamokų-paskaitų (PUG, 1-8 kl.), 5 pamokos-užsiėmimai ir 3 konkursai (PUG, 1-8 kl.). Mokiniai dalyvavo sveikatos stiprinimo programoje „Sveikatos lobis“.  Progimnazijoje veikia 12 VDM grupių, kurias lanko 319 mokinių. Visiems sudaromos sąlygos plėtoti gabumus, interesus, saviraiškos poreikius, socializuotis, bendrauti ir tobulinti kompetencijas: sportuoti, piešti, dainuoti, atlikti namų darbus, skaityti, žaisti žaidimus, pabūti lauke ir kt. Visi mokiniai VDM grupėse turiningai praleidžia laiką. Apie 92% tėvų vaiko savijautą progimnazijoje ir 98% tėvų vaiko savijautą VDM grupėse įvertino labai gerai ir gerai (klasės auklėtojų apklausa).  Progimnazijoje sudarytos galimybės kiekvienam mokiniui nuosekliai ugdytis SEU gebėjimus bei sveikos gyvensenos nuostatas. Prevencinių programų įgyvendinimas progimnazijoje turi savo tęstinumą ir yra integruotas į mokyklos veiklas ir kultūrą. Prevencinių programų įgyvendinimo progimnazijoje dėka 20% sumažėjo patyčių atvejų (VGK duomenys), vaikai drąsiau kreipiasi pagalbos, 25% pagerėjo drausmė pamokų metu (mokytojų apklausa).  Mokiniai dalyvavo įvairioje sporto veikloje dalyvavo 485 mokiniai, tai sudarė 49% bendro 1-8 klasių mokinių skaičiaus.  Visi mokiniai kartu su mokytojais dalyvavo fizinio aktyvumo projekte „Žingsnis iki Šv. Velykų“, kur kartu surinko daugiau kaip 100 mln. Žingsnių.  Surengta 63 mokinių kūrybinių darbų - parodų.  Mokiniams iš socialinės rizikos šeimų, atvykusiems iš užsienio bei specialiųjų ugdymosi poreikių mokiniams buvo nuolat užtikrintas adaptacijos laikotarpis, rezultatyvus ugdymo(si) procesas, pagalbą, konsultavimas.  Parengta informacija tėvams: rekomendacijos „*Kaip pasirūpinti savimi auginant vaikus“,* patarimai tėvams ,,*Pavojus internete“,* lankstinukas„*Ar žinai, ką veikia internete tavo vaikas?“*, *„Padėk man užaugti: kompleksinė pagalba nuo smurto nukentėjusiems vaikams, smurto liudytojams ir jų šeimoms“,* metodinės rekomendacijos pedagogams bei tėvams <https://srvks.lt/pedagogams/metodines-rekomendacijos/>. Informacinis pranešimas *„Naujos technologijos namuose. Trumpas vadovas tėvams“ ir kt.*  2022-2023 m. m. progimnazijoje įvykdytas prevencinis projektas:  „Pažink save, Lietuvos ir Lenkijos istoriją bei kultūrą tarpkultūrinio dialogo būdu“ (8 kl.) ir kitos prevencinės programos, akcijos, klasės valandėlės tokios kaip:  „Antras žingsnis“ 1-4 kl., „Paauglystės kryžkelės“ 5-8 kl., „Zipio draugai“ – PUG, „Teisinė atsakomybė“– inspektorės iš Vilniaus 5-jo policijos komisariato (6-8 kl.), socialinės akcijos „Tarptautinė psichinės sveikatos diena” (5-8 kl.)., „Atvirukas vienišiems žmonėms “, kalėdinė akcija (7-8 kl.), „Pasaulinė Dauno sindromo diena“ (visa bendruomenė), prevencinis renginys „Gyvenk taip, kad būtum sveikas“ (5 kl.) ir dar 33 veiklos.  Mokinių tėvai pagal galimybes supažindina vaikus su įvairiomis profesijomis pokalbių, susitikimų metu, klasės valandėlių metu; bendradarbiauja supažindinant su profesijomis (37), pateikia įdomios informacijos apie savo profesijos unikalumą, išskirtinumą, įsitraukia į įvairias iniciatyvas, kurios padeda geriau suprasti įvairių profesijų paskirtį. Tėvai bendrai ruošė kalėdinius vaidinimus klasėse, inicijavo sporto veiklų dieną, Kaziuko mugė ir kt. |
| **2.Tikslas. Modernizuoti ir pritaikyti progimnazijos edukacines erdves šiuolaikiškam ugdymui(si).** | | |
| 1. Kurti modernias progimnazijos ugdymo aplinkas, atliepiančias šiuolaikinius ugdymo(si) reikalavimus. | - ugdymo(si) sąlygos atitiks daugiau nei 90% higienos bei technologinius reikalavimus;  - mokytojai sistemingai ves mokiniams daugiau nei 50% interaktyvių pamokų;  - bus papildytos, pakoreguotos 1-2 per metus zonos aktyviam ir pasyviam poilsiui, bendravimui;  - bus modernizuojamos pagal progimnazijos poreikius ir galimybes bei turimas lėšas edukacinės erdvės pradinio ugdymo mokiniams bei  priešmokyklinio ugdymo grupėms;  - bus modernizuojama pagal poreikį ir numatytą progimnazijos planą atitinkanti ir šiuolaikiška materialinė bazė;  - jauki progimnazijos aplinka skatins visus bendruomenės narius išradingiau vykdyti projektus, akcijas, parodas, sporto šventes ir kt. veiklas;  - kasmet 20% pagerės ugdymo(si), darbo sąlygos;  - 20% padidės mokinių mokymosi motyvacija;  - daugiau nei 70% mokinių išsiugdys atsakomybės jausmą, bus progimnazijos kūrėjais;  - 20% pagerės mokinių – mokytojų - tėvų bendradarbiavimas. | Fizinė mokymo(si) erdvė užtikrina sėkmingą progimnazijos veiklą ir sudaro sąlygas mokiniams mokytis savarankiškai, grupėje ar kolektyve, o mokytojams užtikrina motyvuojančią darbo aplinką. Ugdymo(si) sąlygos atitinka higienos bei technologinius reikalavimus. IKT prieinamumas progimnazijoje siekia 100%, mokytojai sistemingai veda interaktyvias pamokas. Interaktyviosiomis lentomis progimnazijos aprūpinimas siekia 87%, 100% kompiuterizuotos mokytojų darbo vietos kabinetuose ir skaitykloje, bibliotekoje, mokytojų kambaryje,kiekvienas mokytojas turi spausdinimo aparatą. Veikia belaidė interneto prieiga. Nuolat užtikrinamas ugdymąsi stimuliuojantis aplinkų funkcionalumas, šiais metais įrengtas patogus patekimas į stadioną, atnaujintos betono plytelių šaligatvio dangos, atnaujintos lauko klasės, koridoriuose sėdimos vietos poilsiui, atnaujinta elektros instaliacija aktų salėje ir kabinetuose, suremontuotos 8 klasių kabinetai, 4 klasėse atnaujinti mokykliniai baldai. 2023 m. nupirkta 10 naujų kompiuterių, 9 interaktyvios lentos, 4 spausdintuvai. Nupirkti mokymo programinės įrangos paketai, licencijos Ema, Eduten, Wordwall, lietuvių kalbos ir literatūros mokymo skaitmeninėje aplinkoje paslaugos. Buvo vykdomas NŠA ,,*Skaitmeninio ugdymo turinio kūrimas ir diegimas“* 2-jų etapų projektas, nupirkti vadovėliai. Bendradarbiaujant su Tarptautiniu Lenkijos fondu „Pagalba lenkams Rytuose”, kurio tikslas – progimnazijos ugdymo aplinkos gerinimas ir priemonių pritaikymas, gauta finansinė parama – 10752,74 eurų. Už šią sumą buvo įsigyti tvarūs, kokybiški baldai PUG grupės vaikams.  Atnaujintas progimnazijos tinklapis, kuriame talpinama visa bendruomenei reikalinga informacija.  Mokinių darbai, projektai ir idėjos visus metus puošia progimnazijos erdves – koridorius, biblioteką ir klases, jie eksponuojami mokyklos tinklapyje, nes 70-75%mokinių yra progimnazijos kūrėjais.  Mokinių- tėvų-mokytojų bendradarbiaudami prisideda prie saugios aplinkos kūrimo ir geresnių santykių kūrimo. |
| 2. Plėsti neformaliojo vaikų švietimo veiklas, orientuotas į mokinių kompetencijų ugdymą. | - padidės pagal poreikius ir finansines galimybes neformaliojo ugdymo užsiėmimų pasiūla;  - neformaliojo mokinių švietimo veiklos padės pagrindus sėkmingam ir sąmoningam 30% mokinių karjeros pasirinkimui ateityje;  - 40% sustiprės mokinių komandinio darbo įgūdžiai bei kūrybiškumas;  - mokinių savivaldos veiklų skaičius vyks daugiau nei 3-4 kartus per metus;  - 60% vaikų aktyviai ir noriai dalyvaus įvairiose akcijose, prevenciniuose bei socialiniuose projektuose. | Beveik 50% mokinių turtino žinias ir tobulino gebėjimus dalyvaudami neformalioje veikloje. Atsižvelgiant į vaikų poreikį, sudarytos galimybės ugdyti kuo įvairesnes kompetencijas. Progimnazijoje veikia 18 būrelių, kuriuos lanko 379 mokiniai, iš jų 34 SUP turintys mokiniai, 458 mokinių neformalioje veikloje dalyvauja už mokyklos ribų. Vaikai realizuoja save ir socializuojasi, susiranda bendraminčių draugų, ugdo socialinius, komunikacinius ir kitus įgūdžius, įgyja pagrindus sėkmingam ir sąmoningam karjeros pasirinkimui ateityje, tobulina komandinio darbo įgūdžius.  Mokinių taryba organizuoja mokinių veiklą ugdymo įstaigoje, talkina ruošiantis renginiams. Šv. Mikalojaus dieną savarankiškai PUG ir 1-4 klasių mokiniams organizuoja Kalėdų Senelio vaidinimą ir saldumynų dalijimą, ruošia užsiėmimus pradinių klasių mokiniams apie sveiką gyvenimo būdą, sporto svarbą, kviečia aktyvių pertraukų metu kartu šokti, VDM grupėse organizuoja sporto žaidimus, 5-8 klasių mokiniams organizuoja diskotekas, prisideda prie pilietinių iniciatyvų, skatina visus dalyvauti socialinėse akcijose, prevencinėse veiklose. Tarybos atstovai dalyvauja šventėse, susitikimuose progimnazijoje ir už mokyklos ribų.  Tęsiamas progimnazijos mokinių ir mokytojų dalyvavimas (100% dalyvauja) socialinėse pilietinėse, savanorystės iniciatyvose, akcijose bei prevencinėse projektuose (dalyvauta 16 veiklose). |
| **3.Tikslas. Tobulinti progimnazijos emocinę aplinką ir tęsti glaudų bendradarbiavimą su Lietuvos ir užsienio partneriais.** | | |
| 1. Plėtoti prevencines ir kurti emocinę aplinką gerinančias programas progimnazijoje. | - progimnazijos mokytojai pagal numatytą progimnazijos metinį veiklos planą 1-2 kartus per metus dalyvaus socialinės, emocinės prevencinės programos įgyvendinimo mokymuose, taikys žinias savo darbe;  - kasmet bus tiriama 1 ir 5 klasių mokinių psichologinė savijauta adaptaciniu laikotarpiu, analizuojami rezultatai, mokytojams teikiamos rekomendacijos;  - bus tęsiamas prevencinių renginių, mažiausiai 2-3 per metus, organizavimas mokykloje, kiekvienas mokinys turės galimybę sudalyvauti bent 1 veikloje;  - mokinių dalyvavimas prevencinėse programose 40% sumažins mokinių smurto, patyčių atvejų;  - žalingų įpročių ir gyvenimo įgūdžių formavimas per programų integravimą į dalykus ir klasės vadovo veiklą padės 40%-50% mokinių išmokti atpažinti savo ir draugų emocijas bei jas valdyti;  - 60% mokinių susiformuos nuostatos gyventi sveikai, atsisakant žalingų įpročių: sveikatos priežiūros specialistės bei klasės vadovo organizuotos klasių valandėlės – 5-6 per metus;  - bus tęsiamas 2-3 kartus per metus dalyvavimas sveikatos ugdymo konkursuose bei projektuose, kiekvienas mokinys turės galimybę sudalyvauti juose bent 1-2 kartus;  - vasaros metu dieninėje stovykloje daugiau nei 10% pradinių klasių mokinių užsiims prasminga veikla;  - 2-3 kartus per metus į pamokas bus kviečiami įvairių organizacijų atstovai arba tėvai, kurie įdomiai pristatys savo profesiją, dalyvaus 100% mokinių. | Pagal progimnazijos metinį veiklos planą, mokytojai dalyvavo mokymuose ir seminaruose, mokymų metu buvo aptariamos įvairios temos, tokios kaip emocijų valdymas, konfliktų sprendimas, streso valdymas, pozityvaus elgesio skatinimas, empatijos ugdymas ir bendravimo įgūdžiai. Žiniomis dalinosi su kolegomis dalyvaujant patirties mainuose „Kolega – kolegai“, progimnazijos mokytojai stebėjo 1-2 kolegų pamokas, iš viso buvo stebėtos 95 kolegų pamokos.  Buvo tiriama 1 ir 5 klasių mokinių psichologinė savijauta adaptaciniu laikotarpiu, visi vaikai labai gerai adaptavosi (tėvų apklausa).  Pagal ugdymo proceso ir stebėsenos planą vyko prevencinių renginių, konkursų, klasės valandėlių ir filmų peržiūros bei diskusijos, kuriuose dalyvavo visi progimnazijos mokiniai.  VGK duomenimis apie 20% sumažėjo mokinių smurto ir patyčių atvejų.  Žalingų įpročių ir gyvenimo įgūdžių formavimas buvo vykdomas per programų integravimą į dalykus ir klasės vadovo veiklą. Biologijos ir kūno kultūros pamokose buvo integruotos temos apie sveiką gyvenseną, mitybą, fizinio aktyvumo svarbą, rūkymo, alkoholio žalingą poveikį sveikatai. Klasės vadovai per dalykų pamokas bei klasės valandėlių metu stengėsi padėti atpažinti draugų emocijas bei jas valdyti, stiprinti mokinių emocinį intelektą bei savivertę. Programos buvo pritaikytos pagal mokinių amžių ir poreikius. Buvo tęsiamos sveikatos ugdymo konkursai bei projektai mokykloje ir klasėse: *,,Švarus vanduo – mūsų sveikatos šaltinis“, „Triukšmo poveikis žmogaus sveikatai“ „Infekcinės ligos, higiena, atsakingas antibiotikų vartojimas“, „Mano klasė sveikiausia“* ir daug kitų. Dalyvavo 95-98% mokinių.  Dieninėje vasaros stovykloje dalyvavo visi pradinių klasių norintieji. Buvo parengtas išsamus veiklų planas, apimantis įvairias mokomąsias, kūrybines, sporto ir socialines veiklas. Veiklos buvo suplanuotos taip, kad atitiktų mokinių amžiaus grupes ir interesus.  Mokiniai turėjo galimybę susitikti su įvairių profesijų atstovais bei amatininkais ir praktiškai išbandyti savo įgūdžius ir gebėjimus, įsijausti į skirtingas profesijas, o tai padėjo geriau suprasti darbo specifiką ir reikalavimus (49 išvykos pažinti tėvų profesijas (PUG, 1-8 kl.) ir 18 susitikimų su įvairių sričių amatininkais, pristatančiais savo profesijas (PUG, 1-8 kl.). Dalyvavo 90-95% mokinių. |
| 2. Kurti atvirą mokyklą, nuolat bendradarbiaujančią su socialiniais partneriais šalyje ir užsienyje. | - stiprės nuolatinis bendradarbiavimas su gretimų vaikų darželių, mokyklų bendruomenėmis bei kitomis institucijomis ir organizacijomis, mažiausiai bus vykdoma 1 bendra projektinė, koncertinė arba kita veikla, dalyvaus apie 20% mokinių;  - tęsis nuolatinis sėkmingas bendradarbiavimas (bendri projektai, renginiai, koncertai, vaikų mainai, dalinimasis pedagogine patirtimi) su tarptautine Jono Pauliaus II vardu pavadintų mokyklų šeimyna, dalyvaus 20% mokinių, mažiau nei 10% mokytojų;  - užsimegs draugiški ir dalykiški ryšiai bent 1 per metus su naujais socialiniais partneriais;  - progimnazijos mokytojų gerosios patirties sklaida (atviros veiklos, renginiai) įjungs visus bendruomenės narius į bendrų progimnazijos tikslų įgyvendinimą. | 2023 m. sėkmingai tęsiamas bendradarbiavimas su tarptautine Jono Pauliaus II vardu pavadintų mokyklų šeimyna bei kitais socialiniais partneriais:  Kartu su Jono Pauliaus II vardu pavadintų mokyklų šeimyna, su partneriais iš draugijos *,,Wspólnota Polska“* įgyvendintas tarptautinis projektas *„Bo jestem Polakiem“.*  Su socialiniais partneriais – Vilniaus Šv. Jono Pauliaus II gimnazija ir draugija *,,Wspólnota Polska“* iš Varšuvos – įgyvendintas bendras tarptautinis edukacinis projektas *,,Jono Pauliaus II vardu pavadintų mokyklų piligriminė kelionė į Čenstakavą (Lenkija)“.*  Tęsiama geroji bendradarbiavimo patirtis su mokykla partnere iš Lenkijos – Szkoła Podstawowa nr 2 im. Batalionów Chłopskich w Sułoszowej.  Kartu su Jono Pauliaus II vardu pavadintų mokyklų šeimyna progimnazijos bendruomenės nariai dalyvavo XXXIII tarptautiniame Jono Pauliaus II vardu pavadintų mokyklų suvažiavime Zrencine (Lenkija).  Kartu su Lenkijos atstovais įvykdytas tarptautinis projektas „*Pažink save, Lietuvos ir Lenkijos istoriją bei kultūrą tarpkultūrinio dialogo būdu*“*.*  Su socialiniais partneriais – Vilniaus Šv. Jono Pauliaus II gimnazija – tradiciškai įgyvendinti du bendri projektai: *,,Geriausi linkėjimai dvyliktokams“* bei Kalėdinė programa PUG grupėms *,,Draugų Kalėdos“.*  Vilniaus miesto 700 metų jubiliejaus proga organizuotas tarptautinis bendras muzikinis renginys-vaidinimas *„Tik meilė“*.  Bendrai renginiuose dalyvavo 56% mokinių.  Buvo pasirašyti bendradarbiavimo sutartys su socialiniais partneriais dėl progimnazijos veiklos tikslų įgyvendinimo:  Pasirašyta nauja bendradarbiavimo sutartis su draugija *,,Wspólnota Polska”* Varšuvoje. Ją vykdant įgyvendinti du tarptautiniai projektai: „*Bo jestem Polakiem“* ir *,,Jono Pauliaus II vardu pavadintų mokyklų piligriminė kelionė į Čenstakavą (Lenkija)“.*  Pasirašyta bendradarbiavimo sutartis su UAB *„Treniruočių pasaulis“.* |